‘সবার আগে পর্যটকের নিরাপত্তা, তারপর ব্যবসা-বাণিজ্য’ | প্রথম আলো\n‘সবার আগে পর্যটকের নিরাপত্তা, তারপর ব্যবসা-বাণিজ্য’\nপ্রকাশ: ২৪ ডিসেম্বর ২০২১, ১৮: ০৩\nকয়েক দিনের ছুটি মিললেই কক্সবাজার সমুদ্রসৈকতে সারা দেশ থেকে ছুটে আসেন লাখ লাখ পর্যটক। কিন্তু সমুদ্রে গোসল আর বালুচরে দাঁড়িয়ে সূর্যাস্ত দেখা ছাড়া বিনোদনের তেমন কিছু গড়ে ওঠেনি বিশ্বের দীর্ঘতম এই সৈকতে। এর মধ্যে অহরহ ঘটে চলেছে চুরি-ছিনতাই, হত্যাসহ নানা অপরাধ কর্মকাণ্ড। গত বুধবার রাতে এক নারী অপহরণের পর দলবদ্ধ ধর্ষণের শিকার হয়েছেন বলে যে অভিযোগ পাওয়া গেছে, তা এখন সারা দেশের আলোচিত বিষয়। এ ঘটনা নিয়ে কক্সবাজারের পর্যটনব্যবস্থার ভাবমূর্তিও চরমভাবে ক্ষুণ্ন হয়েছে। নিরাপত্তার শঙ্কা বোধ করে বহু পর্যটক বাড়িতে ফিরে যাচ্ছেন। এতে বিপাকে পর্যটনশিল্পের বিনিয়োগকারীরা। পর্যটকের নিরাপত্তা, হোটেল-রেস্তোরাঁর ব্যবসা-বাণিজ্য, নিরাপত্তা–সংকট এবং সমস্যা নিয়ে প্রথম আলো কথা বলেছে স্থানীয় নাগরিক সংগঠন সিভিল সোসাইটিজ ফোরাম কক্সবাজারের সভাপতি ফজলুল কাদের চৌধুরীর সঙ্গে।\nনারী পর্যটককে অপহরণের পর দলবদ্ধ ধর্ষণের ঘটনা এখন ব্যাপক আলোচিত। ঘটনাটা কীভাবে দেখছেন?\nফজলুল কাদের চৌধুরী: বিচ্ছিন্ন ঘটনা হলেও এ খবর কক্সবাজারের জন্য অশনিসংকেত। পর্যটকদের প্রতি আমাদের সংবেদনশীল হতে হবে। সবার আগে পর্যটকের নিরাপত্তা, তারপর ব্যবসা-বাণিজ্য। পর্যটক না এলে ব্যবসা জমবে না। কারণ, এটি পর্যটন এলাকা। ধর্ষণের ঘটনায় যাঁরা জড়িত, যাঁদের নামে মামলা হয়েছে, সবাই সন্ত্রাসী। তাঁরা যদি বাইরে থাকেন, নিরাপত্তা বিঘ্নিত হবেই। পর্যটন এলাকায় কিছু ঘটলে সারা দেশে হইচই পড়ে যায়। ব্যবসা-বাণিজ্যে নেতিবাচক প্রভাব পড়ে। তাই পর্যটন এলাকার জন্য আলাদা বিশেষ আইন থাকা দরকার। যেখানে জামিনযোগ্য অপরাধ হলেও সন্ত্রাসীদের জেলে রাখার ব্যবস্থা রাখতে হবে। পরিবার-পরিজন নিয়ে আনন্দ ভ্রমণে এসে কেউ যেন বিরূপ পরিস্থিতির শিকার না হন। আইনশৃঙ্খলা রক্ষাকারী বাহিনীরও সীমাবদ্ধতা আছে। লাখ লাখ পর্যটকের নিরাপত্তায় আছেন মাত্র ২১১ জন ট্যুরিস্ট পুলিশ। হিমছড়ি, রামু, সোনাদিয়া, সাবরাং, টেকনাফসহ বহু স্থানে পর্যটকের নিরাপত্তায় কেউ নেই। পর্যটকের নিরাপত্তা নিশ্চিত করতে হলে ট্যুরিস্ট পুলিশের জনবল বৃদ্ধির পাশাপাশি সন্ত্রাসী, ছিনতাইকারী ও বখাটেদের নজরদারিতে রাখতে হবে।\nনারীকে ধর্ষণ মামলার প্রধান আসামি আশিকের বিরুদ্ধে ১৬টি মামলা। এত মামলার আসামি বীরদর্পে ঘোরাফেরা করেন কীভাবে?\nফজলুল কাদের চৌধুরী: ১৬ মামলার আসামি বীরদর্পে ঘোরাফেরার সুযোগ পান বলেই ধর্ষণের সাহস পান। বারবার অপরাধ করার শক্তি পান। আইনের ফাঁকফোকরে এসব সন্ত্রাসী কীভাবে জামিন পান, কারা তাঁদের আশ্রয়-প্রশ্রয়দাতা, খুঁজে বের করা উচিত। হত্যা, ধর্ষণ, অস্ত্রসহ ১৬ মামলার এই আসামি সম্প্রতি কারাগার থেকে বেরিয়েই ওই নারীকে ধর্ষণ করেছেন বলে অভিযোগ উঠেছে। এ ঘটনা সবাইকে অবাক করেছে। পর্যটন এলাকায় ধর্ষণের ঘটনা মানা যায় না। দেশের অন্য স্থানে ধর্ষণের ঘটনা সংবাদ হয়, কিন্তু কক্সবাজারের মতো এত বেশি হইচই হয় না। এ ক্ষেত্রে পর্যটনসংশ্লিষ্ট সবাইকে সচেতন ও সতর্ক থাকতে হবে।\nনিরাপত্তা যদি না থাকে, তাহলে কক্সবাজারে পর্যটকেরা আসবেন কেন?\nফজলুল কাদের চৌধুরী: নারী পর্যটক দলবদ্ধ ধর্ষণের শিকার হয়েছেন, এ ঘটনা বিভিন্ন গণমাধ্যমে প্রকাশের পর ইতিমধ্যে পর্যটকেরা বাড়ি ফিরতে শুরু করেছেন। কেউ কেউ কুয়াকাটা, পার্বত্য-চট্টগ্রামের দিকে ছুটছেন। নিরাপত্তা নিশ্চিত করা না গেলে ঝুঁকি নিয়ে কেউ আসতে চাইবেন না। ঢাকার হোটেলে থাকতে গেলে অতিথিদের এনআইডি কার্ড দিতে হয়, ছবি তুলে রাখে। মুঠোফোন নম্বরসহ প্রয়োজনীয় তথ্য দিয়ে ফরম পূরণ করতে হয়। কিন্তু কক্সবাজারের অধিকাংশ হোটেল-গেস্টহাউসে তা করা হয় না। যে কেউ ইচ্ছা করলে হোটেলে রাত কাটাতে পারেন। কে কাকে নিয়ে হোটেলে উঠলেন, তার হিসাব নেই, টাকা পেলেই হলো। এভাবে ব্যবসা হয় না। হোটেলে অতিথির পরিচয় শনাক্তের ছবি ও এনআইডি কার্ড প্রদর্শন এবং ফরমে পরিচয় লিপিবদ্ধ করা বাধ্যতামূলক করতে হবে। তখন পর্যটকের নিরাপত্তা নিশ্চিতের পাশাপাশি অপরাধপ্রবণতাও কমে আসবে। ২০১৫ সালে বিদেশি একজন নারী পর্যটক ধর্ষণের শিকার হয়েছিলেন। এরপর হোটেলে নারী ধর্ষণ, হত্যা, চুরি, ছিনতাই হচ্ছেই। এ পর্যন্ত কোনো ঘটনার বিচার হয়নি।\nসমুদ্রের লোনাপানিতে শরীর ভেজাতে ও সূর্যাস্ত দেখতে প্রতিবছর ২৫ লাখের বেশি পর্যটক সৈকতে ছুটে আসেন। ১২০ কিলোমিটার সৈকতের কোথাও নিরাপদ গোসলের ব্যবস্থা নেই। প্রতিবছর গোসলে নেমে অসংখ্য পর্যটকের মৃত্যু হচ্ছে। সমস্যাটা কোথায়?\nফজলুল কাদের চৌধুরী: পৃথিবীর বিভিন্ন সৈকতে পর্যটকদের নিরাপদ গোসলের জন্য বিশেষ ব্যবস্থা আছে, যেন গোসলে নেমে হিংস্র প্রাণীর আক্রমণের শিকার না হন, কিংবা স্রোতের টানে গভীর সাগরে ভেসে না যান। কিন্তু কক্সবাজারে এত আন্দোলন-সংগ্রামের পরও নিরাপদ গোসলের ব্যবস্থা গড়ে তোলা সম্ভব হয়নি। এর একমাত্র কারণ সদিচ্ছার অভাব। গত ১০ বছরে সুগন্ধা পয়েন্টের মাত্র চার কিলোমিটারে গোসলে নেমে মারা গেছেন ১২০ জনের বেশি পর্যটক। আরও ১১৬ কিলোমিটারের অরক্ষিত সৈকতে গোসলে নেমে কেউ নিখোঁজ হলে উদ্ধারের কেউ নেই। একজন পর্যটক শহরে ঢুকলেই প্রতারক চক্রের উৎপাত শুরু হয়।\nকলাতলীর মোড়ে হাঙর ভাস্কর্য নির্মাণ করে পর্যটকদের সতর্ক করা হয়েছে যে সমুদ্রে নামতে সাবধান থাকতে হবে। না হলে হাঙরের আক্রমণের শিকার হতে হবে। এখন আমরা পর্যটকদের উল্টো বলছি, এটা ডলফিন ভাস্কর্য। ডলফিন তো আর হাঙরের মতো আক্রমণ করে না। সুতরাং পর্যটকেরা নির্দেশনা না মেনেই সাগরে ঝাঁপ দিচ্ছেন, বিপদে পড়ছেন।\nনিখোঁজ পর্যটকদের উদ্ধারে হেলিকপ্টার দূরের কথা, একজন ডুবুরিও নেই। জরুরি চিকিৎসাসেবার জন্য পুরো সৈকতে থাকে না চিকিৎসক দল। গোসলে নামার জায়গায় দ্রুতগতির নৌযান জেডস্কির ছোটাছুটি, বালুচরে অর্ধশতাধিক ঘোড়ার লম্ফঝম্প এবং ভটভট শব্দে কয়েক শ বিচ-বাইকের চলাচল পর্যটকের স্বস্তি কেড়ে নিচ্ছে। জীববৈচিত্র্য ধ্বংস হচ্ছে। এসব যেন দেখার কেউ নেই। এতগুলো বাধা ও মরণফাঁদের ভেতরে পর্যটকের নিরাপত্তা এবং পর্যটনের বিকাশ কীভাবে সম্ভব?\nএকজন পর্যটক কক্সবাজার ভ্রমণে এলে নিরাপত্তা–সংক্রান্ত কী পরামর্শ দেবেন?\nফজলুল কাদের চৌধুরী: অধিকাংশ পর্যটক ঢাকা থেকে রাতে বাসে রওনা দেন। ভোরে তাঁরা কক্সবাজারের কেন্দ্রীয় বাস টার্মিনালে নামেন। সেখান থেকে চার কিলোমিটার দূরে সৈকতের কলাতলী হোটেল-মোটেল জোনে আসতে গিয়ে বাইপাস সড়কে ছিনতাইয়ের কবলে পড়তে পারেন। এ ক্ষেত্রে সাবধান থাকতে হবে। সৈকতে গোসলে নামার আগে জোয়ার-ভাটার হিসাব করতে হবে। ভাটার সময় সমুদ্রে নামা নিষেধ। সন্ধ্যার পর ঝাউবাগানের ভেতরে আড্ডা কিংবা মেরিন ড্রাইভে একাকী না যাওয়া ভালো। সৈকত এলাকাসহ সড়কের বিভিন্ন স্থানে কিছু ভ্রাম্যমাণ দোকানে ভাজা মাছ বিক্রি হয়। অধিকাংশ মাছ পচা-বাসি থাকে। সস্তায় পেয়ে এসব ভাজা মাছ ও কাঁকড়া না খাওয়াই ভালো। পচা ভাজা মাছ খেয়ে পর্যটকের মৃত্যু এবং অনেক মানুষ অসুস্থ হওয়ার নজির আছে। হোটেলকক্ষ ভাড়া এবং রেস্তোরাঁয় খাবার খাওয়ার আগে মূল্যতালিকা দেখে নিন। অতিরিক্ত মূল্য আদায় করলে ট্যুরিস্ট পুলিশের অভিযোগ কেন্দ্রে নালিশ করা যায়। কারও ওপর পুরোপুরি ভরসা না রেখে নিজের নিরাপত্তা নিয়ে নিজেকে সংযত রাখুন। দালালের মাধ্যমে কোথাও যাতায়াত কিংবা কেনাকাটায় সতর্ক থাকতে হবে। শুঁটকি মাছ কেনার আগে যাচাই করে নিতে হবে আসল-নকল। ইদানীং সৈকত এলাকায় বিভিন্ন দোকানে বিদেশ থেকে আমদানি করে আনা কয়েক বছরের পুরোনো শুঁটকি বিক্রি হচ্ছে। কক্সবাজারে স্থানীয়ভাবে উৎপাদিত বলে এসব শুঁটকি ধরিয়ে দেওয়া হচ্ছে। এসব শুঁটকিতে শরীরের জন্য ক্ষতিকর উপাদান বা বিষ মেশানো থাকে, যা খেলে ক্যানসারসহ জটিল রোগে আক্রান্ত হতে পারে মানুষ।


হযরত শাহজাহান শাহ’র নির্মীয়মান মাজার : ঐশী কল্যাণময়তার স্থাপত্যশৈলী - Suprobhat Bangladesh\nহযরত শাহজাহান শাহ’র নির্মীয়মান মাজার : ঐশী কল্যাণময়তার স্থাপত্যশৈলী\nমঙ্গলবার, ফেব্রুয়ারি ২, ২০২১; সময় : ২:২৬ অপরাহ্ণ\nড. হাসনে আয়মুন »\nচট্টগ্রামের হাটহাজারী উপজেলার ধলই ইউনিয়নে মুশকিল কোশা হাযত রাওযা হযরত শাহজাহান শাহ (র.)-এর অর্ধ সহস্রাব্দ প্রাচীন মাজার শরীফকে কেন্দ্র করে গড়ে উঠেছে ধলই শাহী দরবার শরীফ। ফটির টাকিয়া নামক একদা জনবিরল জঙ্গলাকীর্ণ এই স্থানে এই পবিত্র মাজার শরীফকে কেন্দ্র করে গড়ে উঠেছে অফুরন্ত কল্যাণময়তার এক প্র¯্রবণ। খ্রিস্টীয় পঞ্চদশ শতাব্দীর মাঝামাঝি সময়ে চট্টগ্রামে আগমন ঘটে মহান ওলী-আল্লাহ্ হযরত শাহজাহান শাহ’র। তাঁর মূল নিবাস ছিল ইয়েমেনে। এজন্যে তাঁকে হযরত শাহজাহান ইয়েমেনী (র.) নামেও অভিহিত করা হয়। বাংলাদেশ অঞ্চলে এসে চট্টগ্রামের দক্ষিণ অঞ্চলের বিভিন্ন এলাকা সফর করে তিনি ধলই গ্রামে স্থিত হন। এক নৈসর্গিক প্রাকৃতিক পরিবেশে এই মাজার শরীফের অবস্থানকে ঘিরে এক লোকাতীত আবহ বিরাজ করতো। দিনের বেলায়ও বিরাজ করতো সুনসান নীরবতা। রাত্রের বেলায় ঝিঁ ঝিঁ পোকার খঞ্জনী আর জোনাকির আলোয় থাকতো মুখর। প্রকৃত প্রস্তাবেই মহান রাব্বুল আলামিনের ধ্যান-সাধনার এক প্রাকৃতিক পরিবেশ যেনো।\nএবার ২০২১ সনের ২ ফেব্রুয়ারি এই মহান ওলীর ৫১১তম বার্ষিক ওরস শরীফ উদ্যাপিত হচ্ছে। এই ওরস শরীফে অগণিত লোকের সমাগম ঘটে। তাঁরা নিতান্তই সাধারণ মানুষ। দার্শনিক ইবনে সিনা এবং দার্শনিক ইবনে রূশদ ‘ধর্মকে’ সাধারণ মানুষের দর্শন’ (জবষরমরড়হ রং ঃযব চযরষড়ংড়ঢ়যু ড়ভ ঃযব গধংং চবড়ঢ়ষব) বলে অভিহিত করেছেন। বিভিন্ন মাজার শরীফ চড়ান্ত বিশ্লেষণে সাধারণ মানুষের দর্শন চর্চার কেন্দ্রের রূপ লাভ করেছে বললে অত্যুক্তি হয় না। এই দর্শন একাধারে সৃষ্টিতত্ত্ব অন্বেষা এবং মানবতাবাদী সামাজিক পরিবেশ রক্ষার দর্শন। হযরত খাজা মইনুদ্দিন চিশতী (র.), মাইজভা-ার দরবার শরীফ প্রভৃতি আধ্যাত্মিক মহাকেন্দ্রের মতো হযরত শাহজাহান শাহর (র.) মাজার শরীফও অন্যান্য বিষয়ের মধ্যে মানবতাবাদী সামাজিক পরিবেশ রচনার অনুশীলন স্থলে পরিণত হয়েছে। সকল জাত ও ধর্মের মানুষ নিজ নিজ সংস্কৃতি, সংস্কার, ধর্ম বিশ্বাস অক্ষুণœ রেখে পাশাপাশি কাঁধ মিলিয়ে পারস্পরিক কল্যাণের অন্বেষায় এখানে আসেন। অবস্থাদৃষ্টে মনে হয় এক পরম আত্মিক তৃপ্তি নিয়ে কল্যাণ ধারায় স্নাত হন এসব মানুষ। পরস্পরকে ভালোবাসার আবেগে উদ্দীপ্ত হয়ে শান্তিপূর্ণ সহাবস্থানের নীতিতে উদ্বুদ্ধ হন সকলেই।\nসময়ের প্রগতিশীল বিবর্তনের সাথে সাথে হযরত শাহজাহান শাহ (র.) এর মাজার শরীফ কমপ্লেক্সেরও বিবর্তন ঘটছে। এই কমপ্লেক্সের আওতায় বাস্তবায়িত সেবাধর্মী প্রতিষ্ঠানগুলো হচ্ছে; (১) জামে মসজিদ (২) ফোরকানিয়া মাদ্রাসা (৩) ইবতেদায়ী মাদ্রাসা, (৪) ইসলামী পাঠাগার (৫) এতিমখানা ও হেফজখানা (৬) কমিউনিটি সেন্টার (৭) মার্কেট, (৮) মৎস্য খামার (৯) সবুজ বনায়ন প্রকল্প। এসব প্রতিষ্ঠান থেকে প্রাপ্ত আয় সেবাধর্মী খাতে ব্যয়িত কিম্বা পুনঃবিনিয়োগ হচ্ছে।\nকমপ্লেক্সের আওতায় বাস্তবায়নাধীন প্রকল্পও রয়েছে ছয়টি। এগুলো হচ্ছে; (১) হযরত শাহজাহান শাহ মাজার শরীফ পুনঃনির্মাণ প্রকল্প (২) একটি প্রাইভেট মেডিকেল হাসপাতাল স্থাপন (৩) ফ্রি দাতব্য চিকিৎসালয় (৪) কম্পিউটার সেন্টার (৫) যাত্রী ছাউনি (৬) মসজিদ পুনঃনির্মাণ প্রকল্প। জনকল্যাণমূলক এসব প্রতিষ্ঠান-প্রকল্প সর্বস্তরের জনগণের সপ্রশংস সমর্থন ও সহযোগতিা কুড়াচ্ছে।\nবর্তমানে হযরত শাহজাহান শাহ (র.) মাজার শরীফ প্রকল্প পুন.নির্মাণের কাজ চলছে। এই মাজার শরীফ প্রায় চারশো বছর সুলতানী আমলে তৈরি ইটের স্মৃতি বহন করেছিল। ১৯৩৯ সন পর্যন্ত তা ছিল চুন-সুরকির ইটের দেওয়াল ও টিনের ছাউনিবিশিষ্ট। ১৯৭৬-৭৭ সনে বর্তমান আকৃতির গুম্বিদবিশিষ্ট করা হয়। এ সময়ে মাজার সংস্কারকালে মঘী হরফের একটি প্রস্তর ফলক পাওয়া যায়। ঐ ফলকের লিপি অনুসারে তাঁর অবস্থান ও জীবনকাল স্থির করা হয়েছে। ২০০৬ সালে তাঁর ৫০০তম ওফাতবার্ষিকী উপলক্ষে মাজার শরীফ আধুনিকায়ন ও সম্প্রসারণের পরিকল্পনা হাতে নেওয়া হয়। বর্তমানে আভ্যন্তরীণ সজ্জা ও ফিনিশিং কাজ চলছে। মাকরানা শ্বেত পাথরের মাজার শরীফের ভিতর ও বাহির সুসজ্জিত করা হবে। বর্তমান সরকারের সংশ্লিষ্ট বিভিন্ন মন্ত্রণালয় এই মূল্যবান পাথর আমদানিতে সার্বিক সহযোগিতা দিচ্ছে। এই মেগা-নির্মাণ কাজের পাশাপাশি একটা নতুন অজুখানা, দোতলা অতিথি ভবন এবং কমিউনিটি সেন্টারের তৃতীয়তলা নির্মাণ করা হয়েছে। এছাড়া দরিদ্র দুঃস্থদের চিকিৎসা খরচ, অভাবী মেধাবী শিক্ষার্থীদের উচ্চতর শিক্ষায় আর্থিক সহযোগিতা দানের কাজও অব্যাহত আছে।\nবর্তমান মাজার শরীফ নির্মাণ কাজ সম্পন্ন হলে তা সারা দেশে অধ্যাত্ম সুষমা বিম-িত নয়নাভিরাম ভক্তি উদ্দীপক স্থাপত্য হিসেবে পরিগণিত হবে। হযরত শাহজাহান শাহ’র (র.) মাজার শরীফ কল্যাণময়তার আগার। নতুন এই নির্মাণ ঐশী কল্যাণময়তার আলোকিত স্থাপত্য হিসেবে সবার ভক্তি-শ্রদ্ধা আকর্ষণ করবে বলে আমাদের বিশ্বাস।\nপূর্ববর্তী নিবন্ধপ্রাকৃতিক জলাধার এ দেশের প্রাণ\nপরবর্তী নিবন্ধমিয়ানমারে ফের সেনাশাসন : রোহিঙ্গা প্রত্যাবাসন বিলম্বিত করা উচিত নয়


জাফর ইকবালকে হত্যাচেষ্টা : একজনের যাবজ্জীবন, খালাস ৪ আসামি – bdpress.agency\nজাফর ইকবালকে হত্যাচেষ্টা : একজনের যাবজ্জীবন, খালাস ৪ আসামি\nPublished: April 26, 2022 2:49 pm\nপ্রফেসর ড. মুহম্মদ জাফর ইকবাল। ফাইল ফটো।\nবিডিপ্রেস এজেন্সি,সিলেট : শিক্ষাবিদ, লেখক এবং শাহজালাল বিজ্ঞান ও প্রযুক্তি বিশ্ববিদ্যালয়ের (শাবি) সাবেক অধ্যাপক ড. মুহম্মদ জাফর ইকবাল হত্যাচেষ্টা মামলার প্রধান আসামি ফয়জুল হাসানকে যাবজ্জীবন ও তার বন্ধু মো. সোহাগকে চার বছরের কারাদণ্ড দিয়েছেন আদালত।\nমামলার অন্য চার আসামি ফয়জুল হাসানের বাবা মাওলানা আতিকুর রহমান, মা মিনারা বেগম, মামা ফজলুল হক ও ভাই এনামুল হাসানকে খালাস দিয়েছেন আদালত।\nমঙ্গলবার (২৬ এপ্রিল) দুপুরে সিলেটের সন্ত্রাস বিরোধী ট্রাইব্যুনালের বিচারক নুরুল আমীন বিপ্লব এ রায় ঘোষণা করেন। এর আগে ২২ মার্চ উভয়পক্ষের যুক্তিতর্ক উপস্থাপন শেষে সিলেট বিভাগীয় সন্ত্রাস বিরোধী ট্রাইব্যুনালের বিচারক নুরুল আমীন বিপ্লব রায় ঘোষণার দিন নির্ধারণ করেছিলেন।\nবিষয়টি নিশ্চিত করেছেন আদালতের বিশেষ সরকারি কৌঁসুলি (পিপি) মমিনুর রহমান টিটু। তিনি বলেন, গত ১০ মার্চ চাঞ্চল্যকর এই মামলার সাক্ষ্যগ্রহণ সম্পন্ন হয়। এই মামলায় মোট ৫৬ জন সাক্ষীর মধ্যে ৩৫ জনের সাক্ষ্য নেওয়া হয়। এরপর ২১ ও ২২ মার্চ যুক্তিতর্ক উপস্থাপন করেন। এই মামলার ছয় আসামির সবাই বর্তমানে সিলেট কেন্দ্রীয় কারাগারে রয়েছেন। এদের মধ্যে ৫ জন জামিনে থাকলেও যুক্তিতর্ক উপস্থাপনের দিন তাদের কারাগারে পাঠানোর নির্দেশ দেন বিচারক।\nপ্রসঙ্গত, ২০১৮ সালের ৩ মার্চ বিকেলে শাহজালাল বিজ্ঞান ও প্রযুক্তি বিশ্ববিদ্যালয় (শাবি) ক্যাম্পাসের মুক্তমঞ্চে একটি অনুষ্ঠান চলাকালে জনপ্রিয় লেখক ড. জাফর ইকবালের ওপর হামলা হয়। ফয়জুল হাসান নামে এক মাদরাসাছাত্র ছুরি দিয়ে জাফর ইকবালের মাথা ও ঘাড়ে উপুর্যপরি আঘাত করে।\nএ সময় অনুষ্ঠানে উপস্থিত ছাত্র-শিক্ষকরা হামলাকারী ফয়জুলকে হাতে-হাতে ধরে আইনশৃঙ্খলা বাহিনীর কাছে হস্তান্তর করেন। পরে জাফর ইকবালকে আহত অবস্থায় প্রথমে নগরের এমএজি ওসমানী মেডিকেল কলেজ হাসপাতালে এবং পরে ঢাকায় সম্মিলিত সামরিক হাসপাতালে চিকিৎসা দেওয়া হয়।\nএ ঘটনায় শাবি রেজিস্ট্রার মুহাম্মদ ইশফাকুল হোসেন বাদী হয়ে পরের দিন মহানগর পুলিশের জালালাবাদ থানায় সন্ত্রাস বিরোধী আইনে মামলা করেন।\n২০১৮ সালের ১৬ জুলাই ফয়জুলসহ ৬ জনের বিরুদ্ধে আদালতে অভিযোগপত্র দেন মামলার তদন্তকারী কর্মকর্তা জালালাবাদ থানার তৎকালীন ভারপ্রাপ্ত কর্মকর্তা (ওসি) শফিকুল ইসলাম।\nমামলার অপর আসামিরা হলেন- ফয়জুলের বন্ধু সোহাগ মিয়া, বাবা মাওলানা আতিকুর রহমান, মা মিনারা বেগম, মামা ফজলুল হক ও ভাই এনামুল হাসান। ওই বছরের ৪ অক্টোবর আসামিদের বিরুদ্ধে অভিযোগ গঠনের মাধ্যমে বিচার শুরু হয়।


Refer অর্থ কি? ~ ইংরেজি - ই-নলেজ - বাংলাদেশের সবচেয়ে সেরা প্রশ্ন-উত্তর ওয়েবসাইট!\nRefer অর্থ কি?\n06 নভেম্বর 2019 "ইংরেজি" বিভাগে জিজ্ঞাসা করেছেন ♕জামিনুল রেজা (পন্ডিত) (12,361 পয়েন্ট)\n06 নভেম্বর 2019 বন্ধ করেছেন ♕জামিনুল রেজা 39 বার প্রদর্শিত\nলিংক রুটঃ /15577/\nলিংক রূটঃ .'/15577/'.\nRefer অর্থ "আরোপ করা, উল্লেখ করা, অর্পণ করা, নির্দেশ করা, প্রসঙ্গক্রমে উল্লেখ করা, প্রসঙ্গ তোলা, সম্পর্কযুক্ত হওয়া" ইত্যাদি।\n06 নভেম্বর 2019 উত্তর প্রদান করেছেন ♕আব্দুল্লাহ আল মাসুদ (বিশারদ) (3,153 পয়েন্ট)


সাতক্ষীরায় ছেলেকে হত্যা করে ‘বাবা-মা’র নাটক, আড়াই মাস পর সামনে এলো আসল তথ্য! সাতক্ষীরায় ছেলেকে হত্যা করে ‘বাবা-মা’র নাটক, আড়াই মাস পর সামনে এলো আসল তথ্য!\nসাতক্ষীরায় ছেলেকে হত্যা করে ‘বাবা-মা’র নাটক, আড়াই মাস পর সামনে এলো আসল তথ্য!\nপ্রকাশিত : ৫ সেপ্টেম্বর , ২০২০ ৯:৩০ অপরাহ্ন সর্বশেষ আপডেট : প্রকাশিত : ৫ সেপ্টেম্বর , ২০২০ ৯:৩০ অপরাহ্ন\nসাতক্ষীরার কালিগঞ্জে মোবাইল কেনার টাকা চাওয়ায় শ্বাসরোধ করে ছেলেকে হত্যা করে লাশ মাটিতে পুঁতে ফেলার দু’মাস ২০ দিন পর স্থানীয়রা নিহতের বাবা ও সৎ মাকে আটক করে পুলিশে সোপর্দ করেছে।\nউপজেলার চম্পাফুল গ্রাম থেকে শুক্রবার রাতে তাদের গ্রেপ্তার করা হয়। এরপর শনিবার (০৫ সেপ্টেম্বর) বিকালে পুলিশ নিহতের লাশ উত্তোলন করে ময়না তদন্তের জন্য সাতক্ষীরা সদর হাসপাতালের মর্গে পাঠিয়েছে। এদিকে, গ্রেপ্তারকৃতরা আদালতে স্বীকারোক্তিমূলক জবানবন্দি দিয়েছে।\nনিহতের নাম আরিফ বিল্লাহ (১৭)। সে কালিগঞ্জ উপজেলার চম্পাফুল গ্রামের ইমান আলী মোড়লের ছেলে।\nগ্রেপ্তারকৃতরা হলেন, নিহতের বাবা ইমান আলী মোড়ল(৫৫) ও তার সৎ মা (ইমান আলীর দ্বিতীয় স্ত্রী) জোহরা বেগম (৪২)।\nকালিগঞ্জ থানার ভারপ্রাপ্ত কর্মকর্তা (তদন্ত) আজিজুর রহমান জানান, চম্পাফুল গ্রামের ইমান আলী মোড়ল পাঁচ বছর আগে ছেলে আরিফ বিল্লাহকে তার কাছে রেখে প্রথম স্ত্রী খালেদাকে তালাক দেন। পরে খালেদা অন্যত্র বিয়ে করেন। এরপর ইমান আলী জোহরা বেগমকে দ্বিতীয় বিয়ে করেন। বিয়ের পর থেকে জোহরা আরিফ বিল্লাহর সাথে খারাপ ব্যবহার করতেন। এক পর্যায়ে আরিফ বিল্লাহ মোবাইল কেনার টাকা চাওয়ায় চলতি বছরের ২৫ জুন রাত সাড়ে ১১টার দিকে তার সৎ মা জোহরা ও তার বাবা ইমান আলী তাকে শ্বাসরোধ করে হত্যা করে।\nএরপর তারা আরিফ বিল্লাহ নিখোঁজ হয়ে গেছে মর্মে প্রচার দেয়। পরে তারা কাউকে কিছু না জানিয়ে গোপনে নিজেদের জমিতে তারা তার লাশ পুতে রাখে। এদিকে, ঘটনাটি ভিন্নখাতে প্রবাহিত করতে গত পহেলা সেপ্টেম্বর ছেলে পাগল হয়ে নিখোঁজ হয়ে গেছে মর্মে ইমান আলী থানায় একটি সাধারণ ডায়েরি করেন।\nতবে শুক্রবার বিকেলে স্থানীয় একটি চায়ের দোকানে ইমান আলী তার ছেলে আরিফকে শ্বাসরোধ করে হত্যা করে নিজের জমিতে পুঁতে রেখেছে মর্মে এক ব্যক্তির কাছে স্বীকার করে। বিষয়টি কয়েকজনের মধ্যে ছড়িয়ে পড়ায় রাতে স্থানীয়রা ইমান আলী ও তার দ্বিতীয় স্ত্রী জোহরাকে আটক করে পুলিশ সোপর্দ করে।\nআরও পড়ুন: কুষ্টিয়ার মিরপুরে পৃথক ধর্ষক মামলায় দুইজনকে গ্রেফতার করেছে পুলিশ।\nপুলিশের জিজ্ঞাসাবাদে ইমান আলী ও জোহরা তাদের ছেলে আরিফকে হত্যার কথা স্বীকার করে লাশ কোথায় পুঁতে রাখা হয়েছে মর্মে পুলিশকে অবহিত করেন। খবর পেয়ে আরিফের মা খালেদা বেগম রাতেই ইমান আলী ও জোহরার নাম উল্লেখ করে শুক্রবার রাতে একটি হত্যা মামলা দায়ের করেন। ইমান আলী ও জোহরার স্বীকারোক্তি অনুযায়ি শনিবার বিকেলে নিহত আরিফের লাশ উদ্ধার করে ময়না তদন্তের জন্য সাতক্ষীরা সদর হাসপাতালে পাঠানো হয়।\nএদিকে, গ্রেপ্তারকৃত ইমান আলী ও জোহরা সাতক্ষীরার জ্যেষ্ট বিচারিক হাকিম রেজোয়ানুজ্জামানের কাছে হত্যার সঙ্গে জড়িত থাকার কথা স্বীকার করে ১৬৪ ধারায় জবানবন্দি দিয়েছেন।


হলফনামায় বনগাঁ দক্ষিণের BJP প্রার্থীর 'মিথ্যে তথ্য' মামলা : কমিশনকে নথি সংরক্ষণের নির্দেশ - Calcutta HC directs to preserve election document of Bangaon Dakshin, Bangla News\nবাংলা নিউজ > বাংলার মুখ > অন্যান্য জেলা > হলফনামায় বনগাঁ দক্ষিণের BJP প্রার্থীর 'মিথ্যে তথ্য' মামলা : কমিশনকে নথি সংরক্ষণের নির্দেশ\nহলফনামায় বনগাঁ দক্ষিণের BJP প্রার্থীর 'মিথ্যে তথ্য' মামলা : কমিশনকে নথি সংরক্ষণের নির্দেশ\n1 মিনিটে পড়ুন . Updated: 16 Jul 2021, 10:11 PM IST\nজানা গিয়েছে, আগামী ৩০ জুলাই এই মামলার শুনানি হওয়ার কথা রয়েছে। ওই দিন তৃণমূল, বিজেপি উভয় দলের প্রার্থীকেই সশরীরে আদালতে হাজিরা দেওয়ার নির্দেশ দেওয়া হয়েছে।\nনন্দীগ্রামের পর এবার বনগাঁ দক্ষিণ। নির্বাচনের সব নথি, ভোট গ্রহণের ভিডিয়ো ফুটেজ সংরক্ষণের নির্দেশ দিল হাইকোর্ট। পুনর্গণনার আবেদন জানিয়ে আদালতের দ্বারস্থ হয়েছিলেন বনগাঁ দক্ষিণের তৃণমূল প্রার্থী আলোরানি সরকার। তৃণমূল প্রার্থীর এই আবেদনের প্রেক্ষিতে আদালত এই রায় দিয়েছে।\nবনগাঁ দক্ষিণের তৃণমূল প্রার্থী আলোরানি সরকারের অভিযোগ, এই কেন্দ্রে জয়ী বিজেপি প্রার্থী স্বপন মজুমদার ভোটের সময় দাখিল করা হলফনামায় মিথ্যা তথ্য দিয়েছেন। পাশাপাশি তাঁর আরও অভিযোগ, এই কেন্দ্রে কেন্দ্রীয় বাহিনী প্রভাব খাটিয়েছে। একইসঙ্গে যখন নির্বাচনী প্রচার চালানো যায় না, তখনও প্রচার চালিয়ে গিয়েছেন এই বিজেপি প্রার্থী। শুক্রবার মামলাটি উঠলে বিচারপতি বিবেক চৌধুরী প্রশ্ন করেন, শুধু কেন্দ্রীয় বাহিনীর জওয়ান প্রভাব খাটিয়েছে বলে কি নির্বাচনী প্রক্রিয়া বাতিল করে দেওয়া যায়? এদিন আদালত নির্বাচন কমিশনকে নির্দেশ দিয়েছে, বনগাঁ দক্ষিণ কেন্দ্রে নির্বাচন সংক্রান্ত সমস্ত নথি ও ভিডিও ফুটেজ যেন সংরক্ষণ করে রাখা হয়।\nজানা গিয়েছে, আগামী ৩০ জুলাই এই মামলার শুনানি হওয়ার কথা রয়েছে। ওই দিন তৃণমূল, বিজেপি উভয় দলের প্রার্থীকেই সশরীরে আদালতে হাজিরা দেওয়ার নির্দেশ দেওয়া হয়েছে। এর আগে নন্দীগ্রাম মামলাতেও এই একই ধরনের রায় দিয়েছিল আদালত। সেখানেও ওই কেন্দ্রের নির্বাচনের নথি সংরক্ষণের নির্দেশ দেওয়া হয়েছে।\nBangaon Dakshin Calcutta High Court BJP TMC Alo Rani Sarkar